H-PROBYT  spol.s r.o., 
Povraznícka ul. č. 4, 811 05  Bratislava
Obchodný register Okresného súdu Bratislava I, oddiel sro, vložka 15118/B

							Vážená zástupkyňa vlastníkov
							Viera Geršová
							Furdekova ul. č. 6
							Bratislava											 

V Bratislave, dňa  16.10.2014

Vec: Ponuka na zabezpečenie výkonu správy

 	Dovoľujeme si prejaviť vážny záujem o správu Vašej nehnuteľnosti na ulici Furdekova č. 6 v Bratislave. V tejto súvislosti Vám uvádzame základné parametre charakterizujúce činnosť našej firmy.
         Spoločnosť H-PROBYT spol.s.r.o bola založená v roku 1997 a od svojho založenia obstaráva všetky služby spojené so správou bytovych domov, garáži a polyfukčných objektov. Už od začiatku výkonu správy sme spravovali každú nehnuteľnosť ako samostatnú účtovnú jednotku s dôrazom na transparentnosť všetkých finančních operácii a kontrolu zo strany vlastníkov. Z uvedeného dôvodu spolupracujeme s renomovanou softwérovou firmou
ANASOFT, ktorá svojim stále inovovaným programom umožňuje prístup každému vlastníkovi do účtovníctva domu, zlepšuje a zjednodušuje kontrolu vlastníkom a ich zástupcom. Z technického hľadiska program sleduje dodržiavanie termínov servisných a revíznych prác vyhradených technických zariadení, technický stav domu. Okrem uvedeného archivuje zmeny všetkých údajov napr.  zmeny vlastníkov resp. nájomníkov a k tomu prislúchajúce stavy meračov.

	Naše aktivity sú zamerané na oblasti:
•	správa nehnuteľností
•	právna a poradenská činnosť
•	prevod vlastníctva bytov a nebytových priestorov a pozemkov

	V rámci správy spravujeme staršie aj práve skolaudované nehnuteľnosti.
           Našimi najväčšími klientami sú:
•	Mestská časť – Miestny úrad Bratislava Staré Mesto
•	Magistrát hlavného mesta SR Bratislava
•	Súkromní vlastníci bytov a nebytových priestorov v Bratislave, Záhorskej Bystrici, Stupave a Moste pri Bratislave, Dunajskej Lužnej, Kalinkove (staršie domy aj novostavby)
•	Spoločenstvá vlastníkov bytov
•	Majitelia nehnuteľností

V rámci našej správy nehnuteľností zabezpečujeme služby v :

•	ekonomickej sfére		
•	vedenie samostatného účtu domu
•	vedenie účtovníctva samostatne na každý dom osobitne mimo účtovníctva firmy
•	evidencia a sledovanie splatnosti faktúr
•	samostatné účtovné evidovanie a sledovanie fondu opráv
•	sledovanie  pohľadávok 
•	upomínanie neplatičov
•	oznamovacia povinnosť voči vlastníkom
•	spracovanie vyúčtovania služieb a fondu opráv a údržby

•	 prevádzkovej sfére	
•	uzatváranie zmlúv so správcami sietí (BVS, OLO, ZE, dodávateľmi tepla a TÚV a pod.)
•	sledovanie a kontrola meračov vody, elektriny a pod. 
•	upratovanie objektu, chodníka a komunikácií 
•	odpratávanie snehu na priľahlých chodníkoch
•	čistenie priľahlých komunikácií (kosenie a starostlivosť o zeleň)
•	poistenie domu so zvýhodnenými podmiekami   

•	technickej sfére	
•	zabezpečenie revízií vyhradených technických zariadení podľa právnych predpisov 
•	zabezpečenie opráv a údržby
•	organizovanie výberových  konaní pri väčších opravách
•	uzatvorenie zmlúv so servisnými firmami - výťahy, (firmy SCHINDLER, LIFTSTAV, OTIS  a pod.), klimatizácia
•	stráženie objektu
•	právnej  sfére
•	úkony spojené s vymáhaním nedoplatkov ako upomienky, pokusy o zmier, dohody o uznaní dlhu, zápisy záložného práva až po podanie návrhu na platobný rozkaz po dohode so zástupcami vlastníkov. Uvedené úkony sú zahrnuté v odmene za správu. V prípade notorických neplatičov zabezpečujeme vymáhanie aj prostredníctvom dobrovoľnej dražby po jej schválení nadpolovičnou väčšinou vlastníkov na schôdzi alebo aj písomným hlasovaním

V rámci rozvojového programu zvyšujeme počty kvalifikovaných pracovníkov 
s ekonomickým a technickým zameraním. 

O každý dom sa stará technik - správca, účtovníčka, pracovníčka, ktorá sleduje stav pohľadávok v dome a rieši ich vymáhanie a administratívne pracovníčky (agenda dohodárov, pokladňa, editovanie príkazov na úhradu faktúr, chod recepcie  a pod.) 

Konateľky firmy sú aktívnymi zamestnancami firmy priamo riešiacimi aktuálne problémy prevádzky. 

Každý pracovník disponuje e-mailovou adresou, každý technik má svoj mobilný telefón, technici majú k dispozicii  osobné  automobily k pružnému riešeniu pracovných úloh. 

Vzniknuté problémy sa snažíme vyriešť čo najskôr k spokojnosti klienta. Podľa závažnosti problému ho rieši bežný pracovník, vedúci technik alebo účtovníčka, prípadne konateľky.

Technik chodí na obhliadku objektu týždenne, v prípade riešenia úlohy aj častejšie (napr. väčšia oprava).

Pred úhradou faktúry technik kontroluje oprávnenosť fakturovaných nákladov. V prípade neoprávnenosti podávame reklamáciu. Úspešne sme riešili niekoľko reklamácí fakturovanej spotreby vody, elektriny, tepla. 

Vlastníkom je umožnený prístup k účtu domu prostredníctvom internetbankingu.
Predloženie účtovných dokladov vlastníkom na požiadanie je samozrejmosťou.

Klientom v prípade ich záujmu je umožnený prístup do databázy cez internet prostredníctvom WEB DOMUSU. To znamená, že klient má možnosť kedykoľvek prekontrolovať svoje konto, tvorbu a čerpanie fondu opráv domu a iné ekonomické záležitosti týkajúce sa správy domu. 

Ako ďalšiu službu pre  vlastníkov starších bytových domov ponúkame zabezpečenie stavebného úveru na rekonštrukčné práce väčšieho rozsahu (odstránenie porúch panelovej výstavby, zateplenie objektu, fasády, strechy, vnútorné rozvody, prípadne ďalšie investície), stavebného úveru zo Štátneho fondu rozvoja bývania, dotácie z ministerstva kultúry pri pamiatkovo chránených budovách, v prípade možnosti zabezpečenie finančných prostriedkov z fondu Európskej banky pre obnovu a rozvoj. Ako jeden z mnohých príkladov uvádzame celkovú rekonštrukciu domu Lietavská 8-10-12 v Petržalke (rozvody, výťahy, zateplenie fasády, vchody, vnútorné schodištia, chodby) financované zo Štátneho fondu rozvoja bývynia prostredníctvom úverov s 0% a 1% úrokom.
.  	
Naša spoločnosť má uzatvorenú poistnú zmluvu na zodpovednosť za škodu spôsobenú našou činnosťou.

Výška mesačnej odmeny za správu domu je 6,50€ bez DPH  za bytovú jednotku a nebytový priestor. V tejto cene je zahrnuté aj vymáhanie nedoplatkov a  to formou napr. upomienok, dohôd o uznaní dlhu, splátkových kalendárov a pod. Správca mesačne zasiela stavy pohľadávok vlastníkovi nehnuteľnosti.

 V prípade novostavieb komunikujeme s dodávateľom resp. investorom, uplatňujeme požadavky na odstránenie kolaudačných závad na spoločných častiach a zariadeniach domu.

Jednotkové ceny médií su stanovené dodávateľmi a schválené Úradom pre reguláciu sieťových odvetví. Ponúkame možnosť uzavretia zmluvy s iným dodávateťom príslušného média, ktorý je cenovo výhodnejší.

Pri výbere dodávateľov opráv, rekonštrukcií aj paušálnych služieb napr. havarijná služba, zimná údržba chodníkov, poistenie domu, dočisťovanie kontajnerového stojiska a pod. uzatvárame zmluvný vzťah s dodávateľom vybratým vlastníkmi. 

V prípade Vášho záujmu Vás radi navštívime  a odpovieme  na Vaše ďalšie otázky.

S úctou

JUDr. Lucia Krmíčková				Ing. Libuša Šoltészová
konateľka firmy					 konateľka firmy 

 5244 4760-1-2		fax 5244 4880
E-mail: hprobythprobyt.sk
www.hprobyt.sk